CELEX: 32020R0164
Language: hu
Date: 2020-02-05 00:00:00
Title: A Bizottság (EU) 2020/164 Végrehajtási Rendelete (2020. február 5.) a Schizosaccharomyces pombe (ATCC 5233) által termelt 6-fitáz valamennyi madár- és sertésfaj takarmány-adalékanyagaként történő felhasználásának engedélyezéséről, továbbá a 379/2009/EK rendelet hatályon kívül helyezéséről (az engedély jogosultja: Danisco (UK) Ltd, amely kereskedelmi forgalmát Danisco Animal Nutrition néven bonyolítja, és amelyet a Genencor International B.V. képvisel) (EGT-vonatkozású szöveg)

6.2.2020   
               
               
                  HU
               
               
                  Az Európai Unió Hivatalos Lapja
               
               
                  L 34/37
               
            
         A BIZOTTSÁG (EU) 2020/164 VÉGREHAJTÁSI RENDELETE
         (2020. február 5.)
         a Schizosaccharomyces pombe (ATCC 5233) által termelt 6-fitáz valamennyi madár- és sertésfaj takarmány-adalékanyagaként történő felhasználásának engedélyezéséről, továbbá a 379/2009/EK rendelet hatályon kívül helyezéséről (az engedély jogosultja: Danisco (UK) Ltd, amely kereskedelmi forgalmát Danisco Animal Nutrition néven bonyolítja, és amelyet a Genencor International B.V. képvisel)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.
                  
               
                     (2)
                  
                  
                     A 379/2009/EK bizottsági rendelet (2) 10 évre engedélyezte a Schizosaccharomyces pombe (ATCC 5233) által termelt 6-fitáz bojlercsirkék, hízópulykák, tojótyúkok, hízókacsák, (elválasztott) malacok, hízósertések és kocák takarmány-adalékanyagaként történő felhasználását.
                  
               
                     (3)
                  
                  
                     Az 1831/2003/EK rendelet 7. cikkével összefüggésben értelmezett 14. cikkének megfelelően az említett engedély jogosultja kérelmet nyújtott be a Schizosaccharomyces pombe (ATCC 5233) által termelt 6-fitáz brojlercsirkék, hízópulykák, tojótyúkok, hízókacsák, (elválasztott) malacok, hízósertések és kocák takarmány-adalékanyagaként való engedélyezésének megújítására, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják, továbbá a szóban forgó adalékanyagnak a csirkéktől, a pulykáktól és a kacsáktól eltérő valamennyi hízómadárfaj, a tojótyúkoktól eltérő valamennyi tojómadárfaj és valamennyi tojó- és tenyészmadárfaj, továbbá a szopós malacok és a kevésbé jelentős sertésfélék esetében történő új felhasználására A kérelemhez csatolták az 1831/2003/EK rendelet 7. cikkének (3) bekezdésében és 14. cikkének (2) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2019. április 5-i véleményében (3) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek. Az is megállapítást nyert, hogy az adalékanyag nincs káros hatással sem az állati egészségre, sem a fogyasztói biztonságra, sem pedig a környezetre. A Hatóság emellett arra a következtetésre is jutott, hogy az adalékanyag légzőszervi szenzibilizáló hatású lehet. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen a felhasználókra gyakorolt káros hatások megelőzése érdekében. A Hatóság megállapította, hogy az adalékanyag hatékonyan javítja a takarmány emészthetőségét valamennyi hízó-, tojó-, valamint tojó- vagy tenyészmadárfaj és valamennyi sertésfaj esetében. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (5)
                  
                  
                     A Schizosaccharomyces pombe (ATCC 5233) által termelt 6-fitáz értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag felhasználására megadott engedélyt az e rendelet mellékletében meghatározottak szerint meg kell újítani.
                  
               
                     (6)
                  
                  
                     A Schizosaccharomyces pombe (ATCC 5233) által termelt 6-fitáz takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében az 379/2009/EK rendeletet hatályon kívül kell helyezni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Engedélyezés
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó adalékanyagra megadott engedély takarmány-adalékanyagra megadott engedélyként, a mellékletben meghatározott feltételek mellett megújításra kerül.
         
         
            2. cikk
            A 379/2009/EK rendelet hatályon kívül helyezése
            A 379/2009/EK rendelet hatályát veszti.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 379/2009/EK rendelete (2009. május 8.) a 6-fitáz EC 3.1.3.26 brojlercsirkék, hízópulykák, tojótyúkok, hízókacsák, (elválasztott) malacok, hízósertések és kocák esetében takarmány-adalékanyagként való új alkalmazásának engedélyezéséről (az engedély jogosultja: Danisco (UK) Ltd, amely kereskedelmi forgalmát Danisco Animal Nutrition néven bonyolítja, és amelyet a Genencor International B.V. képvisel) (HL L 116., 2009.5.9., 6. o.).
         
            (3)  EFSA Journal 2019;17(5):5702.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        Aktivitási egység/kg 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyag.
                        
                     
                  
                        4a1640
                     
                     
                        Danisco (UK) Ltd, amely kereskedelmi forgalmát Danisco Animal Nutrition néven bonyolítja, és amelyet a Genencor International B.V. képvisel
                     
                     
                        6-fitáz
                        EC 3.1.3.26
                     
                     
                        
                           Az adalékanyag összetétele
                        
                        A Schizosaccharomyces pombe
                        
                        (ATCC 5233) által termelt 6-fitázt tartalmazó készítmény (EC 3.1.3.26),
                         amelynek minimális aktivitása 10 000  FTU  (1)/g
                        Folyékony és szilárd bevont formában
                        -----------
                        
                           A hatóanyag jellemzése
                        
                        A Schizosaccharomyces pombe (ATCC 5233) által termelt 6-fitáz (EC 3.1.3.26)
                        -----------
                        
                           Analitikai módszer (2)
                           
                        
                        A 6-fitáz meghatározása a takarmány-adalékanyagban: nátrium-fitátból az enzim által felszabadított szervetlen foszfát mennyiségi meghatározásán alapuló kolorimetriás módszer.
                        A 6-fitáz meghatározása a takarmány-előkeverékben és a takarmányban: nátrium-fitátból (hőkezelt teljes kiőrlésű liszttel történő hígítást követően) az enzim által felszabadított szervetlen foszfát mennyiségi meghatározásán alapuló kolorimetriás módszer (EN ISO 30024).
                     
                     
                        Valamennyi madárfaj, kivéve a tojómadarakat
                     
                     
                        –
                     
                     
                        250 FTU
                     
                     
                        –
                     
                     
                        
                                    1.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    2.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.
                                 
                              
                     
                        2030. február 26.
                     
                  
                        Valamennyi tojómadárfaj
                     
                     
                        –
                     
                     
                        150 FTU
                     
                     
                        –
                     
                  
                        (Elválasztott)
                        malacok
                        Hízósertések
                     
                     
                        –
                     
                     
                        250 FTU
                     
                     
                        –
                     
                  
                        Valamennyi sertésféle, kivéve a szopós malacokat és a hízósertéseket
                     
                     
                        –
                     
                     
                        500 FTU
                     
                     
                        –
                     
                  
               (1)  1 FTU az az enzimmennyiség, amely 5,5 pH-érték mellett, 37 °C-on percenként 1 mikromol szervetlen foszfátot szabadít fel a nátrium-fitát szubsztrátumból
            
               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports